
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                                „Samoborček“

KLASA: 026-02/21-002/864
URBROJ: 251-06-11-1608-21-8
Zagreb, 25. lipnja 2021.

Z A P I S N I K

s  konstituirajuće sjednice Vijeća Mjesnog odbora „Samoborček“,  održane dana 25. lipnja 2021. (petak) s početkom u 13.00 sati, u dvorani 214, Područni ured Trešnjevka, Park Stara Trešnjevka 2.

Nazočni članovi Vijeća Mjesnog odbora: Alma Smojver, Noah Kraljević, Ana Legčević, Maja Đuroković, Ivan Maksan, Dario Karlovčan.
Nenazočni članovi: Nikolina Rajković

Vijeće Gradske četvrti Trešnjevka – sjever: predsjednik Roman Karaturović

Gradski ured za mjesnu samoupravu Područni odsjek Trešnjevka – sjever: Antonietta Gretić – voditeljica Područnog odsjeka, Ivan Ćota - stručni referent.

Voditeljica Antonietta Gretić, pozdravila je nazočne, čestitala članovima Vijeća na izbornim rezultatima te pozvala da odaju počast Domovini i minutom šutnje počast svim palim hrvatskim braniteljima i civilnim žrtvama Domovinskog rata.
Voditeljica Antonietta Gretić ističe da će konstituiranjem Vijeća Mjesnog odbora „Samoborček“ započet rad četvrtog saziva ovoga Vijeća. Tijekom prethodnih dvanaest godina tri su saziva Vijeća utrla put onima koji danas stupaju na dužnost. Dodaje da su gradske četvrti i njihova vijeća u Gradu Zagrebu danas afirmirana i nezaobilazna činjenica i vrijednost.
Nadalje, ističe da je za konstituiranje Vijeća  Mjesnog odbora „Samoborček“ potrebna  nazočnost većine od ukupno 7 članova  Vijeća. Evidentiranjem članova na ulazu utvrđeno je da je nazočno 6 članova Vijeća i da  su ispunjeni uvjeti za konstituiranje Vijeća Mjesnog odbora „Samoborček“.


Voditeljica predlaže 
D n e v n i   r e d :

             1.   Osnivanje i izbor članova Mandatnog povjerenstva,
	2.   Izvješće Mandatnog povjerenstva o provedenim izborima za članove Vijeća     
                  Mjesnog odbora „Samoborček“,
             3.   Polaganje prisege članova Vijeća,
	4.   Izbor predsjednika Vijeća, 
	5.   Izbor potpredsjednika Vijeća, 
             6.   Pitanja i prijedlozi.



koji je JEDNOGLASNO prihvaćen.
	
Voditeljica dodaje da je u članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 
Na temelju uvida u službene rezultate izbora članova Vijeća Mjesnog odbora „Samoborček“ konstatira  da je najviše glasova dobila kandidacijska lista: MOŽEMO!- POLITIČKA PLATFORMA  - ZAGREB JE NAŠ! NOVA LJEVICA – NL - ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, te da je prvi izabrani član Vijeća na toj listi gospodin TOMISLAV TOMAŠEVIĆ
Budući da je gospodin Tomašević izabran za gradonačelnika Grada Zagreba i stavio je svoj mandat u mirovanje, sjednicu će do izbora predsjednika Vijeća voditi drugi član Vijeća izabran na istoj kandidacijskoj listi:
NOAH KRALJEVIĆ
Prema tome, gospodin Noah Kraljević nastavit će predsjedati sjednicom Vijeća Mjesnog odbora „Samoborček“.

Ad. 1. Osnivanje i izbor članova Mandatnog povjerenstva

Predsjedavajući Noah Kraljević pozdravlja nazočne i konstatira da je radi nastavka daljnjeg rada u skladu s odredbama Poslovnika o radu Vijeća potrebno osnovati Mandatno povjerenstvo koje će izraditi izvješće o provedenim izborima za članove Vijeća Mjesnog odbora s prijedlogom za njihovu verifikaciju. Sukladno članku 6. Poslovnika o radu Vijeća Mandatno povjerenstvo bira se na prijedlog predsjedatelja, a ima predsjednika i dva člana.
Noah Kraljević predlaže za predsjednika Mandatnog povjerenstva Almu Smojver, a za članove Anu Legčević  i Maju Đuroković.
Predsjedavajući otvara raspravu o prijedlogu zaključka, istu zaključuje i stavlja na glasovanje prijedlog zaključka o osnivanju i izboru članova Mandatnog povjerenstva.

Vijeće Mjesnog odbora „Samoborček“  je donijelo

Z A K LJ U Č A K
(u privitku zapisnika)

Noah Kraljević  moli Mandatno povjerenstvo da se povuče i pripremi Izvješće o provedenim izborima za članove Vijeća Mjesnog odbora „Samoborček“ s prijedlogom za verifikaciju mandata članovima Vijeća, te predlaže stanku od 5 minuta.

Ad. 2. Izvješće Mandatnog povjerenstva o provedenim izborima za članove Vijeća Mjesnog odbora „Samoborček“ s prijedlogom za verifikaciju mandata članovima Vijeća - donošenje zaključka

Nakon stanke, predsjedavajući daje riječ predsjednici Mandatnog povjerenstva  Almi Smojver da pročita Izvješće. Alma Smojver čita Izvješće.
Predsjedavajući otvara raspravu o Izvješću Mandatnog povjerenstva, zaključuje raspravu, te  predlaže donošenje  Zaključka o prihvaćanju Izvješća mandatnog povjerenstva o provedenim izborima za članove Vijeća Mjesnog odbora „Samoborček“ i verifikaciji mandata članovima Vijeća, koji stavlja na glasovanje.

Vijeće Mjesnog odbora „Samoborček“ JEDNOGLASNO je donijelo

Z A K LJ U Č A K
(u privitku zapisnika)




Ad. 3.  Polaganje prisege članova Vijeća

Predsjedavajući napominje članovima Vijeća da su verifikacijom mandata postali punopravni članovi Vijeća, te ih poziva da to potvrde davanjem prisege. Pročitao  je tekst prisege i zamolio je članove Vijeća da nakon poziva ustanu i izgovore riječ „PRISEŽEM“.
Nakon prisege  članovi Vijeća predali su potpisani tekst prisege djelatnicima Gradskog ureda za mjesnu samoupravu. 
Predsjedavajući je članovima Vijeća Mjesnog odbora, čiji su mandati verificirani, čestitao na izboru i zaželio im mnogo uspjeha u radu.

Ad. 4. Izbor predsjednika Vijeća 

Predsjedavajući ističe da sukladno članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije. Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.
Prijedlog kandidata za predsjednika Vijeća Mjesnog odbora „Samoborček“ podnijeli su: 
Ivan Maksan, Ana Legčević , Maja Đuroković i Noah Kraljević, koji predlažu Almu Smojver.    
Predsjedavajući pita ima li i drugih prijedloga, te utvrđuje da nema drugih prijedloga, te otvara raspravu i istu zaključuje.
Budući da su se odlučili za javno glasovanje, Alma Smojver podsjeća da je za izbor potrebna većina glasova svih članova Vijeća.
Predsjedavajući daje prijedlog na glasovanje.

Vijeće Mjesnog odbora „Samoborček“ sa 5 glasova ZA i 1 SUZDRŽANIM glasom  donosi

Z A K LJ U Č A K
         (u privitku zapisnika)

Ad. 5. Izbor potpredsjednika Vijeća

Novoizabrana  predsjednica Alma Smojver ukratko se predstavlja i zahvaljuje  na ukazanom joj povjerenju izborom za predsjednicu Vijeća. 
Napominje da se izbor potpredsjednika Vijeća obavlja na isti način kao i izbor predsjednika Vijeća, i pita ima li prijedloga.
Predsjednica utvrđuje da nema prijedloga za potpredsjednika Vijeća Mjesnog odbora „Samoborček“.


Ad.  6.  Razno

Predsjednik Vijeća Gradske četvrti Trešnjevka – sjever Roman Karaturović, čestitao je članovima Vijeća Mjesnog odbora „Samoborček“ i poželio im uspjeh u radu u ovom mandatu.

Kako nije bilo pitanja i prijedloga predsjednica je zaključila sjednicu.

[bookmark: _GoBack]Sjednica je završila u 13.30 sati.


    ZABILJEŽIO                                                                           Predsjednica Mjesnog odbora
       Ivan Ćota                                                                                            „Samoborček“

                                                                                                                      Alma Smojver, v. r.

